14/11/2012 | Administración LocalMunicipal
Irixoa
Complementos nas incapacidades temporais

Para xeral coñecemento procédese á publicación íntegra do texto do acordo plenario deste concello do 31-10-2012: “1. Fundamentos legais - Real decreto lei 20/2012, do 13 de xullo, de medidas para garantir a estabilidade orzamentaria e de fomento da competitividade - Lei de orzamentos xerais do Estado para o ano 2010: disposición adicional sexta - Lei 7/1985, do 2 de abril, reguladora das bases de réxime local: disposición final segunda. O Concello de Irixoa recoñécelle ao persoal funcionario e laboral acollido ao Réxime Xeral da Seguridade Social, nas situacións de incapacidade temporal, os seguintes complementos retributivos: 1º. Cando a situación de incapacidade temporal derive de continxencias comúns, ata o 3º día, recoñeceráselle un complemento retributivo do 50% das retribucións que viñese percibindo no mes natural anterior ao de causarse a incapacidade. Dende o 4º día ata o vixésimo, ambos inclusive, recoñeceráselle un complemento que, sumado á prestación económica recoñecida pola Seguridade Social, sexa equivalente ao 75% das retribucións que viña percibindo no mes natural anterior ao de causarse a incapacidade. A partir do vixésimo primeiro día, inclusive, recoñeceráselle unha prestación equivalente ao cen por cen das retribucións que viña percibindo no mes natural anterior ao de causarse a incapacidade. Os días contabilizados neste apartado enténdense como naturais.2º. No caso de enfermidades graves e incapacitantes, con carácter excepcional e debidamente xustificado, o complemento alcanzará durante o período de duración da incapacidade o cen por cen das retribucións que viña desfrutando; a estes efectos consideraranse en todo caso debidamente xustificados os supostos de: a) hospitalización b) intervención cirúrxica e recuperación postoperatoria.3º. Cando a incapacidade laboral derive de continxencias profesionais a prestación recoñecida pola Seguridade Social será complementada durante todo o período da súa duración, ata o cen por cen das retribucións que viña percibindo o/a traballador/a no mes natural anterior ao de causarse a incapacidade.2. As ausencias e faltas de puntualidade ou permanencia do persoal por causas de enfermidade, incapacidade temporal e outras de forza maior, requirirán o aviso inmediato ao responsable do servizo e a posterior xustificación acreditativa. Será obrigatoria a presentación do correspondente parte de baixa así como dos partes de confirmación, de conformidade co establecido polo Ministerio de Traballo e Asuntos Sociais sobre xestión e control da prestación económica da Seguridade Social por incapacidade temporal.3. O presente acordo terá efectos nos procesos de incapacidade temporal que teñan inicio a partir do día 31 de outubro de 2012. Será publicado no BOP aos efectos de coñecemento xeral, co ofrecemento dos recursos que procedan.” Contra a citada aprobación, que é definitiva en vía administrativa, pode interporse o recurso contencioso-administrativo diante do Xulgado do Contencioso-Administrativo da Coruña no prazo de 2 meses, según o disposto no art.107 da Lei 30/1992, do 26 de novembro, do réxime xurídico das administracións públicas e do procedemento administrativo común. Irixoa, 7 de novembro de 2012 O ALCALDE Antonio Deibe Sanmartín